Diari Oficial de la Generalitat Valenciana


Sumari del DOGV 8451, del 26-12-2018 (2018/11362)

Extracte de la Resolució de 14 de desembre de 2018, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2019.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11917


Data del document
:   14-12-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

Extracte de la Resolució de 14 de desembre de 2018, del director general d'Agricultura, Ramaderia i Pesca, per la qual es convoquen les ajudes compensatòries pels costos de prevenció i eradicació de salmonel·losi en avicultura per a l'exercici 2019. [2018/11424]  
BDNS (identif.): 430031.  
De conformitat amb el que preveuen els articles 17.3.b I 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:   
http://www.pap.minhap.gob.es/bdnstrans/index  
  
Apartat primer. Beneficiaris  
Podran sol·licitar aquests ajudes les associacions o entitats que desenrotllen la seua activitat en el sector avícola de la Comunitat Valenciana, i que presten serveis de controls sanitaris i mesures de prevenció enfront de salmonel·losi, així com sacrifici i destrucció d'animals afectats les explotacions ramaderes de la Comunitat Valenciana que tinguen la condició de PIMES agràries (segons la definició de l'article 2 del Reglament (UE) núm. 702/2014) i complisquen les condicions previstes en l'Ordre 1/2015, de 5 d'agost, de la Conselleria d'Agricultura, Medi Ambient, Canvi Climàtic i Desenrotllament Rural.  
  
Apartat segon. Objecte  
S'establix una ajuda de caràcter compensatori, per a la prevenció i eradicació en el sector avícola de salmonel·losi d'importància per a la salut pública, tal com es definixen en la normativa estatal i comunitària, en el marc dels programes nacionals.  
  
Apartat tercer. Base Reguladora  
Ordre 1/2015, de 5 d'agost, per la qual s'establixen ajudes compensatòries pels costos de prevenció i eradicació de salmonel·losi en avicultura (DOGV 7611).  
  
Apartat quart. Quantia  
Grup A «Autocontrols i mesures biosanitarias» inclourà els gastos descrits en l'apartat quint de l'annex de l'esmentada Ordre 1/2015: 140.000,00 €  
Grup B «Compra i administració de vacunes de Salmonel·la» inclourà els gastos descrits en l'apartat sext de l'annex de l'Ordre 1/2015: 140.000,00 €  
  
Apartat quint. Termini presentació sol·licituds  
El termini de presentació de sol·licituds per a l'exercici 2019 serà de 20 dies hàbils comptadors a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 14 de desembre de 2018.- El director general d'Agricultura, Ramaderia i Pesca: Roger Llanes Ribas.